Plan upravljanja istraživačkim podacima

|  |  |  |
| --- | --- | --- |
| Opće informacije | | |
|  | Ime i prezime predlagatelja | Irena Bratičević |
|  | Matična organizacija | Filozofski fakultet Sveučilišta u Zagrebu |
|  | Naziv projekta | Hrvatska rukopisna kultura: djela, pisari, zbirke |
|  | Upravitelj podacima | Irena Bratičević, irena.braticevic@ffzg.hr |
| 1. | Prikupljanje podataka i dokumentacija | |
|  | Koje ćete podatke prikupljati, obrađivati, stvarati ili se ponovno njima koristiti? (navedite format, vrstu i opseg podataka) | Prikupljamo, obrađujemo, stvaramo i upotrebljavamo podatke vezane uz stare rukopise (15. – 19. stoljeće) koji sadrže književnu i arhivsku građu. Popise konzultiranih rukopisa dostavljamo u projektnom izvješću, zajedno s primjerima opisa rukopisa u kojima su vidljivi podaci koji su predmet našeg istraživanja. Podatke koji se tiču opisa i popisa pohranjujemo u word i excel datotekama, a znatno su veće datoteke u kojima su pohranjene fotografije ili skenovi rukopisa (po nekoliko MB ili GB, ovisno o kvaliteti izrađenih slika). |
|  | Kako će se podaci prikupljati, obrađivati ili stvarati? (ukratko navedite metodologiju i procese osiguranja kvalitete te načine organiziranja podataka) | Podaci se prikupljaju izravnim proučavanjem rukopisa u bibliotekama i arhivima ili preko snimljenih ili naručenih fotografija odnosno skenova. Rukopise opisuju pojedini članovi projekta ovisno o istraživačkim potrebama, a kvaliteta se kontrolira međusobnim konzultiranjem među članovima projekta. |
|  | Koju ćete dokumentaciju i metapodatke ustupiti osim podataka? (navedite koje su informacije potrebne korisnicima kako bi mogli čitati i interpretirati podatke u budućnosti te koji će se standardi koristiti pri tumačenju podataka) | Podaci koje prikupljamo jedno su vrijeme za internu upotrebu među članovima projekta, a zatim ih objavljujemo u znanstvenim radovima. |
| 2. | Pravna i sigurnosna pitanja | |
|  | Jeste li ograničeni sporazumom o povjerljivosti? Imate li potrebna dopuštenja za prikupljanje, obradu, čuvanje i dijeljenje podataka? Jesu li osobe čiji se podaci pohranjuju informirani o tome i jesu li dali privolu? Kojim ćete se metodama koristiti u svrhu zaštite osjetljivih podataka (GDPR - posebne kategorije osobnih podataka)? | Ne prikupljamo građu koja bi uključivala etičke probleme ili mogla dovesti do kršenja etičkih načela. |
|  | Kako će se regulirati pristup podacima i njihova sigurnost? Koji su potencijalni rizici koje treba uzeti u obzir? Kako ćete osigurati sigurnost pohrane osjetljivih podataka? | Podaci koje prikupljamo nisu osjetljivi te se pri upravljanju njima ne susrećemo s potencijalnim rizicima. |
|  | Kako ćete upravljati zaštitom autorskih prava i intelektualnog vlasništva? Tko će biti vlasnik podataka? Koje će se licencije primjenjivati na podatke? Koja će se ograničenja primjenjivati na ponovnu uporabu osobnih podataka? | Budući da se bavimo starom građom, ne upravljamo podacima koji podliježu zaštiti autorskog prava i intelektualnog vlasništva. U istraživanju nemamo osjetljivih podataka. Rukopisna građa koju proučavamo vlasništvo je institucija u kojima je pohranjena, a rezultate svojih istraživanja učinit ćemo javnima dijelom u objavljenim radovima, dijelom objavljivanjem na stranici projekta. |
| 3. | Pohrana i čuvanje podataka | |
|  | Kako će podaci biti pohranjeni i kako će biti napravljena sigurnosna kopija podataka (*backup*) tijekom istraživanja? Koji su kapaciteti čuvanja podataka kojim raspolažete? Kojim se procedurama koristite za sigurnosnu kopiju (*backup*)? | Svaki istraživač podatke prikuplja i čuva individualno, služeći se pohranom na računalu, na vanjskim diskovima i u oblacima. |
|  | Koji je vaš plan čuvanja podataka? U kojim će se formatima čuvati? | Podatke ćemo čuvati trajno na vlastitim računalima, na vanjskim diskovima i u oblacima, u formatima docx, xsl, pdf, jpg, tiff. |
| 4. | Dijeljenje i ponovna uporaba podataka | |
|  | Kako i gdje će se podaci dijeliti? Na kojem repozitoriju planirate dijeliti podatke? Kako će potencijalni korisnici doznati za podatke? | Podaci će se dijeliti u objavljenim znanstvenim radovima, od kojih su neki nalaze u časopisima zastupljenima na portalu Hrčak, u znanstvenim monografijama koje će biti u otvorenom pristupu, te na stranici projekta. Također imamo opciju za pohranu i dijeljenje podataka koristiti Odraz – digitalni repozitorij Filozofskog fakulteta Sveučilišta u Zagrebu (naše matične ustanove projekta). |
|  | Ako postoje podaci koji se ne smiju dijeliti (prijavitelji vezani zakonskim, etičkim, autorskim pravila, povjerljivošću i sl.), pojasnite razloge ograničenja. | Nemamo podataka koji se ne bi smjeli dijeliti. |
|  | Potvrdite da ćete se koristiti digitalnim repozitorijem koji je u skladu s načelima *FAIR-a*. | ODRAZ - otvoreni digitalni repozitorij akademske zajednice Filozofskog fakulteta u Zagrebu u skladu je s načelima FAIR-a. |
|  | Potvrdite da ćete se koristiti digitalnim repozitorijem koji održava neprofitna organizacija (ako ne, objasnite zašto ne možete dijeliti podatke na digitalnom repozitoriju koji nije komercijalan). | ODRAZ - otvoreni digitalni repozitorij akademske zajednice Filozofskog fakulteta u Zagrebu održava neprofitna organizacija. |

Ref:

[1] Celjak, D., Dorotić Malič, I., Matijević, M., Poljak, Lj., Posavec K. i Turk, I.: „Istraživački podaci - što s njima?“ [Istraživački podaci - što s njima? : priručnik o upravljanju istraživačkim podacima | Digitalni repozitorij Srca (unizg.hr)](https://repozitorij.srce.unizg.hr/islandora/object/srce:327)